open-index/open-wikipedia-markdown huggingface dataset:
טיסוושווארי

**טיסוושווארי** (בהונגרית: **Tiszavasvári**) היא עיר במחוז סבולץ'-סטמאר-ברג בצפון מזרח הונגריה. עד לשואה הייתה בה קהילה יהודית.

האזור היה מיושב לסירוגין מהמאה ה-14, בשנת 1941 התאחדו הכפרים בידסנטמיהאי (Bűdszentmihály) וטיסביד (Tiszabűd) והחל משנת 1952 נקראים טיסוושווארי. בשנת 1986 הפך הכפר לעיר רשמית.

## יהודי טיסוושווארי
בבידסנטמיהאי, אחד הכפרים המרכיבים את טיסוושווארי חיו יהודים בתקופות זמן שונות עד להשמדתם בשואת יהודי הונגריה.

### יהודי בידסנטמיהאי

היישוב היהודי בבידסנטמיהאי (נכתב לעיתים גם כבודסנטמיהאי) החל להתפתח במחצית השנייה של המאה ה-19. רוב היהודים עסקו במסחר, בעיקר בשיווק דגן ומיעוטם היו בעלי משקים וחוכרי קרקעות. במקום היו חברה קדישא, בית ספר, מוסדות חינוך ואגודת נשים.

בשנת 1942 נשלחו רוב הצעירים היהודים מהכפר לעבודות כפייה בחזית אוקראינה, שם נספו רובם.

באביב 1944, לאחר כניסת הגרמנים להונגריה, אספו את כל היהודים בבית הספר המקומי. כעבור יומיים, הוסעו לגטו נירג'האזה, שם רוכזו כל יהודי המחוז. מנירג'האזה שולחו למחנה ההשמדה אושוויץ.

אחרי המלחמה חזרו לעיירה כ-50 יהודים, מהם כ-20 מעבודות הכפייה. הם ניסו לחדש את חיי הקהילה, שיפצו את בניין בית הכנסת והקימו גלעד לזכר הניספים בשואה. בסוף שנות הארבעים החלו לעזוב את המקום ואחרוני היהודים עזבו את בידסנטמיהאי בשנת 1956, בעקבות מרד ההונגרים במשטר הקומוניסטי.

במפקד קהילות הונגריה שנערך בשנת 1944 נכתב בדף קהילת מאנדוק שבקהילה יש 500–600 חברים, מנהיג הקהל הוא שמואל כהן ורב הקהילה הוא לזר רוטנברג.

## קישורים חיצוניים

* 
* 
* 

## הערות שוליים

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ולטר אופר

**ולטר אופר** (באנגלית: **Walter Ufer** ; 22 ביולי 1876 – 2 באוגוסט 1936) היה אמן אמריקאי מטאוס, ניו מקסיקו. יצירתיו הבולטות ביותר מתמקדות בסצנות החיים של האינדיאנים, במיוחד הפואבלו.

## ביוגרפיה וקריירה
אופר נולד בגרמניה ועבר עם משפחתו ללואיוויל שבקנטקי בשנת 1880 שם גדל. לאחר התמחות כליתוגרף, הוא נסע לאירופה. כמו רבים מחבריו האמנים הקשורים לקהילה הגרמנית-אמריקאית של אינדיאנפוליס, הוא נסע לגרמניה ללמוד. הוא התאמן בהמבורג ובדרזדן. כשחזר לאמריקה, עבד כמדפיס בשיקגו ולימד בבית ספר, ולאחר מכן לקח שיעורים באמנות. הוא חזר למינכן בשנת 1911 להמשך לימודו כאמן. עם שובו לארצות הברית, נסע לטאוס בשנת 1914. שם הפך לאחד מעשרת אמני טאוס. בשנת 1917 חזר לשיקגו, לאקדמיה לאמנויות יפות.

בנוסף לאמנות שלו, אופר ידוע בפעילות החברתית שלו. הוא עזר לקורבנות מגפת השפעת בשנת 1918 שטופלה בבית הספר המקומי ואסף כסף עבור כורים בשביתה בניו מקסיקו. הוא היה גם חבר בארגון עובדי התעשייה וחסיד של לאון טרוצקי.

אופר מת מדלקת התוספתן. אפרו פוזר בנחל ליד ביתו בטאוס.

## יצירה
בשנות העשרים זכתה עבודתו של אופר להצלחה מסחרית. הוא הפך לחבר באקדמיה הלאומית לעיצוב. ציוריו של אופר בניו מקסיקו מאופיינים בסצנות ז'אנר של החיים האינדיאנים ונופים. אחד הדוגמנים האהובים עליו ביותר היה אינדיאני בשם ג'ים מירבל. מוזיאונים המחזיקים ביצירתו כוללים את המכון לאמנות בשיקגו, המוזיאון לאמנויות יפות, יוסטון, מוזיאון ניו מקסיקו לאמנות, מוזיאון טאוס לאמנות ומוזיאון אינדיאנפוליס לאמנות.

## גלריה

File:Walter Ufer - Taos in the Snow (Museum of Fine Arts, Houston).jpg

File:Bob Abbott and His Assistant by Walter Ufer, 1935.jpg

File:Walter Ufer - Jim (1918).jpg

File:Walter Ufer - Anna (Museum of Fine Arts, Houston).jpg

## קישורים חיצוניים

* 
## הערות שוליים

קטגוריה:ציירים אמריקאים
קטגוריה:מהגרים מגרמניה לארצות הברית
קטגוריה:אמריקאים שנולדו ב-1876
קטגוריה:אמריקאים שנפטרו ב-1936
Friends (אלבום של צ'יק קוריאה)

**Friends** (בעברית: **חברים**) הוא האלבום ה-13 של פסנתרן הג'אז האמריקאי צ'יק קוריאה.
## הפקה
האלבום הוקלט בביצוע רביעיית (קוורטט) הג'אז של קוריאה, שכללה אותו על הפסנתר, את ג'ו פארל על הסקסופון, אדי גומז על הקונטרבס וסטיב גאד על התופים. האלבום שוחרר על ידי פולידור רקורדס בשנת 1978, עם עטיפה עליה הופיעו דמויות דרדסים שהיו פופולריים באותה תקופה. 

בשנת 1979 זכה הקוורטט בפרס גראמי על האלבום, בקטגוריית "אלבום הג'אז הטוב ביותר כקבוצה". האלבום הגיע למקום 86 במצעד הבילבורד 200, ולמקום ה-4 במצעד אלבומי הג'אז של בילבורד. 

## רשימת רצועות

## משתתפים

* צ'יק קוריאה - פסנתר כנף, פנדר רודס
* סטיב גאד - תופים, כלי הקשה
* אדי גומז - קונטרבס, גיטרה בס
* ג'ו פארל - סקסופון, חליל

## קישורים חיצוניים

## הערות שוליים

קטגוריה:צ'יק קוריאה
Delphi I

**Delphi I** הוא אלבום סולו מאת פסנתרן הג'אז האמריקאי צ'יק קוריאה. זהו האלבום השלישי של קוריאה הכולל אך ורק את נגינת הפסנתר שלו, לאחר Piano Improvisations כרך א' וכרך ב'. האלבום מכיל אלתור בסגנון ג'אז חופשי בו קוריאה מאלתר על הפסנתר בלי יצירות הכתובות מראש לבדו. האלבום הוקלט במשך יומיים בבית הספר הפרטי "דלפיה" שבאורגון, ומכאן שמו ("דלפי").

האלבום לא זכה להצלחה ממשית. אמנם הוא הגיע למקום ה-24 במצעד אלבומי הג'אז של בילבורד, אך מיקום זה נחשב לנמוך יחסית ביחס לאלבומיו הקודמים של קוריאה, שרובם הגיעו לחמישייה הראשונה במצעד זה. באתר AllMusic קיבל האלבום ביקורת נוקבת, כשנכתב "מערך האלתורים של צ'יק קוריאה [...] משעמם באופן מפתיע. בהערות האלבום קוריאה כותב כי המסר שאותו הוא מנסה יתגבר בשני הכרכים הבאים. עד היום הם מעולם לא יצאו. ניתן לדלג על האלבום המאכזב הזה בבטחה".

## רשימת רצועות
### צד א'

### צד ב'

## קישורים חיצוניים

## הערות שוליים

קטגוריה:אלבומי חברת פולידור רקורדס
קטגוריה:צ'יק קוריאה
ירוסלאב מיחאליק

**ירוסלאב מיחאליק** (בסלובקית: **Jaroslav Mihalík**; נולד ב-27 ביולי 1994) הוא כדורגלן סלובקי המשחק בעמדת החלוץ בסקליצה.

## קריירת מועדונים
מיחאליק, התחיל את הקריירה שלו במחלקת הנוער של מ.ש.ק. ז'ילינה. ב-26 בנובמבר 2011, מיחאליק ערך את הופעת הבכורה שלו נגד דוקלה. ב-16 בספטמבר 2012, מיחאליק הבקיע את שער הבכורה שלו בקריירה בתיקו 2-2 נגד דוקלה. בעונת , מיחאליק הבקיע 12 שערים בליגה וסיים שני ברשימת מלך שערי הליגה.

בינואר , מיחאליק חתם בסלביה פראג מליגת העל הצ'כית. ב-19 בפברואר, מיחאליק ערך את הופעת הבכורה שלו בקבוצה במשחק הליגה נגד ויסוצ'ינה ג'יהלאווה. ב-14 במאי, מיחאליק הבקיע את שער הבכורה שלו בקבוצה בניצחון 0-5 נגד ויקטוריה פלזן.

בינואר , מיחאליק הושאל לקרקוביה קרקוב מליגת העל הפולנית. בסיום העונה, חתם על חוזה בקבוצה.

בינואר , מיחאליק חזר כשחקן מושאל למ.ש.ק. ז'ילינה בה שיחק שנה וחצי.

בקיץ , מיחאליק הושאל ללכיה גדנסק מליגת העל הפולנית, במדיה שיחק שנה וחצי ולאחר מכן חתם בסיגמה אולומוץ.

ב-6 באוגוסט 2021, מיחאליק חתם במכבי פתח תקווה מליגת העל.

## קריירה בינלאומית
בצעירותו, מיחאליק השתתף עם נבחרת הצעירה של סלובקיה באליפות אירופה בכדורגל עד גיל 21 - 2017, וכבש את השער השני של הנבחרת בניצחון 0-3 נגד שוודיה במשחק הראשון בטורניר.

בספטמבר , מיחאליק זומן לראשונה לסגל נבחרת הבוגרת. ב-8 באוקטובר, מיחאליק ערך את הופעת הבכורה שלו בנבחרת בניצחון 0-3 נגד . ב-7 ביוני 2019, מיחאליק הבקיע את שער הבכורה שלו בנבחרת בניצחון 1-5 נגד .

## קישורים חיצוניים

## הערות שוליים

קטגוריה:כדורגלנים סלובקים
קטגוריה:חלוצי כדורגל סלובקים
קטגוריה:כדורגלני מ.ש.ק. ז'ילינה
קטגוריה:כדורגלני סלביה פראג
קטגוריה:כדורגלני קרקוביה קרקוב
קטגוריה:כדורגלני לכיה גדנסק
קטגוריה:כדורגלני סיגמה אולומוץ
קטגוריה:כדורגלני מכבי פתח תקווה
קטגוריה:כדורגלנים זרים בישראל
קטגוריה:ספורטאים זרים בצ'כיה
קטגוריה:ספורטאים זרים בפולין
קטגוריה:ספורטאים סלובקים בישראל
קטגוריה:סלובקים שנולדו ב-1994
אובידיו ביק

**אובידיו אלכסנדרו ביק** (ברומנית: **Ovidiu Alexandru Bic**; נולד ב-23 בפברואר 1994) הוא כדורגלן רומני המשחק בעמדת בקשר באוניברסיטת קלוז'.

## ביוגרפיה
ביק נולד ב-1994 בעיר אברוד בטרנסילבניה רומניה.
ביק, התחיל את הקריירה שלו המחלקת הנוער של ליברטי סלונטה ובקיץ , ביק חתם בביהור אוראדיה. ב-17 במרץ 2012, ביק ערך את הופעת הבכורה שלו בקבוצה בהפסד 2-0 לפוליטכניקה טימישוארה. ב-9 באפריל, ביק הבקיע את שער הבכורה שלו בקריירה בניצחון 0-5 נגד מרמורש.

בקיץ , ביק חתם באולימפיה סאטו מורה, במדיה שיחק שנה.

בקיץ , ביק חתם בגז מתאן מדיאש, עמה עלה לליגת העל הרומנית. בהמשך, שיחק גם באוניברסיטטה קראיובה וקינדיה טרגובישטה.

ב-4 באוגוסט 2021, ביק חתם בעירוני קריית שמונה מליגת העל, אך בינואר  חזר לקראיובה ממנה היה מושאל.

בקיץ  חתם באוניברסיטת קלוז'.

## תארים
; גז מתאן מדיאש
*הליגה הרומנית השנייה: 

; אוניברסיטטה קראיובה
*הגביע הרומני: , 
*הסופר קאפ הרומני: 

## קישורים חיצוניים

## הערות שוליים

קטגוריה:כדורגלנים רומנים
קטגוריה:קשרי כדורגל רומנים
קטגוריה:כדורגלני גז מתאן מדיאש
קטגוריה:כדורגלני CSU קראיובה
קטגוריה:כדורגלני עירוני קריית שמונה
קטגוריה:כדורגלני אוניברסיטת קלוז'
קטגוריה:כדורגלנים זרים בישראל
קטגוריה:ספורטאים רומנים בישראל
קטגוריה:רומנים שנולדו ב-1994
Cheerleader

"**Cheerleader**" (בעברית: **[[מעודדת]]**) הוא סינגל שהוקלט על ידי הזמר הג'מייקני OMI . השיר נכתב על ידי OMI וקליפטון דילון, מארק ברדפורד וריאן דילון, והופק על ידי OMI וקליפטון דילון. השיר הושמע למעלה מ-1.1 מיליארד פעמים בספוטיפיי.

## וידאו קליפ
הווידאו קליפ המקורי של השיר, שבוים על ידי טים קאש, צולם באורגון בתקציב קטן. הווידאו קליפ נצפה למעלה מ-20 מיליון פעמים ביוטיוב.

הווידאו הקליפ השני של השיר, שבוים על ידי סקורפיו 21, צולם בבית הקפה Red Bones במחוז סנט אנדרו , ג'מייקה, בינואר 2015.

## גרסת הרמיקס של פליקס ין

גרסת הרמיקס של פליקס ין יצאה ב-19 במאי 2014. גרסה זו הושמעה למעלה מ-1.1 מיליארד פעמים בספוטיפיי. גרסה זו נמצאת גם באלבום האולפן הראשון של OMI, *Me 4 U*.

### וידאו קליפ
הווידאו קליפ של גרסת הרמיקס, שבוים על ידי לני בס, צולמה בחוף הולובר, פלורידה. נכון לאוגוסט 2021, הווידאו קליפ נצפה למעלה מ-1.1 מיליארד פעמים ביוטיוב

### ביקורת
כריס מולאנפי, מסלייט, מצא את המילים של השיר "מדרדרים עד כדי גיחוך". עם זאת, הוא שיבח את פזמון השיר ואמר כי הוא "קשור באופן אוניברסלי ובלתי-תרבותי בלתי נשכח."

ניק מסיט, מפורבס, סבר כי השיר הכניס מוזיקת דיפ האוס למיינסטרים של ארצות הברית.

### שימוש במדיה
ניתן לשמוע את השיר בסרט האנימציה מ-2017, אמוג'י: הסרט, כאשר ג'ין ופריצה נכנסים לספוטיפיי. השיר גם הושמע בפרסומת לטויוטה C-HR ב-2018.

גרסת הרמיקס מופיעה ב-*Just Dance Unlimited* של *[[Just Dance 2016]]*.

### פרסים ומועמדויות

### מיקומי שיא

### נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:סינגלים מ-2014
קטגוריה:שירי פליקס ין
קטגוריה:שירי ניקי ג'אם
קטגוריה:שירים באנגלית
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד הסינגלים של SNEP
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים שהגיעו למקום הראשון במצעד 40 הסינגלים ההולנדיים
רסלמניה 15

**רסלמניה 15** (או בשמו המוכר יותר **WrestleMania XV**) היה אחד מאירועי השלם וצפה של ארגון ההיאבקות האמריקאי, ה-World Wrestling Federation (ה-WWF, כיום ה-WWE). האירוע נערך ב-28 במרץ 1999, באולם פירסט יוניון סנטר שבפילדלפיה, פנסילבניה.

שנים עשר קרבות התנהלו באירוע, כולל שניים שהוקלטו לתוכנית "Sunday Night Heat". בקרב המרכזי, סטון קולד סטיב אוסטין ניצח את דה רוק בקרב ללא חוקים וזכה באליפות ה-WWF. בקרב הלפני אחרון, אנדרטייקר ניצח את ביג בוס מן בקרב "גיהנום בכלוב". כמו כן, התקיימו קרבות על שש מבין שבע חגורות האליפות הפעילות, וזה היה אירוע הרסלמניה הראשון שבו התקיים מאבק על אליפות ההארדקור. רשימת הקרבות כללה גם קרב ברול פור אול, קרב בלתי מתוסרט בין המתאבק בארט גאן למתאגרף/לוחם MMA באטרבין. בנוסף, אירוע זה סימל את הופעתו האחרונה של גורילה מונסון ב-WWF, כשהאחרון נפטר בחודש אוקטובר של אותה השנה.

## תוצאות

## קישורים חיצוניים
* 

## הערות שוליים

קטגוריה:אירועי רסלמניה
קטגוריה:מופעי ה-WWE
מצעד הגאווה בזאגרב

**מצעד הגאווה בזאגרב** (באנגלית: **Zagreb Pride**; בקרואטית: **Zagrebačka povorka ponosa**) הוא מצעד גאווה שנתי שמתקיים בזאגרב, קרואטיה, החל משנת 2002. מצעד הגאווה בזאגרב הוא מצעד הגאווה הראשון שהתקיים בדרום-מזרח אירופה. לאורך השנים, מצעד הגאווה בזאגרב נתמך על ידי ארגוני זכויות אדם, שגרירויות בין-לאומיות ועיירית זאגרב. בדרך כלל, מצעד הגאווה מתחיל בכיכר ניקולה שוביץ' זרינסקי , מרכז זאגרב.

## היסטוריה

## ראו גם
* גאווה
* מצעד הגאווה
* Europride

## קישורים חיצוניים

* 

## הערות שוליים

קטגוריה:אירופה: מצעדי גאווה
קטגוריה:קרואטיה: תרבות
מיקשה מרקוש

**מיקשה מרקוש** (בהונגרית: **Márkus Miksa**; פשט, 10 ביוני 1868 – בודפשט, 27 באפריל 1944) היה עיתונאי יהודי-הונגרי, עורך עיתון. מיקשה היה אחיו של האדריכל גזה מרקוש ושל המנצח דז'ה מרקוש.

## ביוגרפיה
מיקשה מרקוש נולד במשפחה יהודית כבנם של איגנץ מרקוש, סוחר זכוכית, ושל אנה (נינה) קוֹהְן (הגרסה ההונגרית-גרמנית לכהן). לאחר שסיים את לימודיו באוניברסיטה, הצטרף בשנת 1891 למערכת היומון "עיתון הונגרי" (Magyar Hírlap), שם עבד כמעט בכל דסק. מאוחר יותר הפך לעורך הראשי וגם בעל ההוצאה לאור של העיתון. בשנת 1923 נפרד מהיומון. משנת 1926 היה איש צוות בכיר ביומון "פשטי הירלפ" (Pesti Hírlap), ואחר כך העורך שלו עד תחילת שנות ה-40 של המאה ה-20. בשנת 1908 הוענק לו תואר "יועץ חצר המלך" על עבודתו העיתונאית. משנת 1912 (בהפסקה קלה) היה נשיא "איגוד העיתונאים ההונגרים" ובמשך תקופה ארוכה היה המזכ"ל של חוג כותבי הבית והעיתונאים (חוג כותבי הבית והעיתונאים הייתה קבוצת סופרים הונגרים, עיתונאים ואמנים בבודפשט בשנים 1891 עד 1948). בצעירותו מרקוש עורר רושם רב בביקורות התיאטרון והמוזיקה שלו. רבים מסיפוריו הקצרים הופיעו בעיתונים. הוא תרגם את המחזה "הבית" (Heimat) של הסופר והמחזאי הגרמני הרמן זודרמן להונגרית.

הוענק לו אות לגיון הכבוד של הרפובליקה הצרפתית בשנת 1934 על ארגון הקונגרס של Fédération Internationale des Journalists (FIJ) בבודפשט.

מרקוש מת בבודפשט בשנת 1944 מהתקף לב ומסרטן המעי הגס.

## לקריאה נוספת
* לקסיקון יהודי הונגרי. 1929. עורך פטר אויווארי. מיקשה מרקוש
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי)
*  (לקסיקון חברתי הונגרי)

## קישורים חיצוניים

## הערות שוליים

קטגוריה:עיתונאים יהודים הונגרים
קטגוריה:עורכי עיתונים יהודים הונגרים
קטגוריה:מעוטרי אות לגיון הכבוד
קטגוריה:משפחת מרקוש
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1868
קטגוריה:הונגרים שנפטרו ב-1944
נויקירכן שבלמבך

**נויקירכן שבלמבך** (בבווארית: **Neukirchen bei Lambach**) היא עיירה במחוז ולס שבמדינת אוסטריה עילית באוסטריה.
## אוכלוסייה

## קישורים חיצוניים

* 

קטגוריה:אוסטריה עילית: יישובים
שיפור יחס המרה

**שיפור יחס המרה** (באנגלית: **Conversion rate optimization**; בראשי התיבות: **CRO**) הוא תהליך של הגדלת אחוז המשתמשים או המבקרים באתר אשר מבצעים פעולה רצויה (כגון רכישת מוצר או השארת פרטי התקשרות).

## היסטוריה
שיפור יחס המרה בדיגיטל (או אופטימיזציה של אתרים) נולדה מתוך הצורך של משווקים דיגיטליים לשפר את ביצועי האתר שלהם. כאשר בניית אתרים נהייתה נגישה יותר, נוצרו מיליוני דפים ואתרים עם חווית משתמש ירודה ולא מספקת. ככל שהתחרות גברה באינטרנט בתחילת שנות האלפיים, כלים לניתוח אתרים הפכו לזמינים, והמודעות לשימושיות האתרים גדלה, משווקי האינטרנט התבקשו לייצר מדידות עבור הטקטיקה שלהם ולשפר את חוויית המשתמש באתר שלהם.

בשנת 2004, כלים חדשים אפשרו למשווקי אינטרנט להתנסות בעיצוב אתרים ווריאציות תוכן כדי לקבוע אילו פריסות תוכן, הצעות ותמונות מביאות את הביצועים הטובים ביותר. הבדיקות החלו להיות נגישות וידועות יותר. צורת אופטימיזציה זו התחילה לתפוס תאוצה בשנת 2012 עם עליית הכלי לביצוע אופטימיזציה של גוגל.

נכון ל-2021, אופטימיזציה והמרה הם היבטים מרכזיים בקמפיינים שיווקיים דיגיטליים רבים.

## יתרונות התהליך
שיפור יחס המרה נועד במטרה להגדיל את אחוז המבקרים באתר המבצעים פעולה ספציפית המוגדרת על ידי בעל האתר.

דוגמאות לפעולות המרה:
* שליחת טופס יצירת קשר.
* ביצעו רכישה.
* הרשמה לרשימת תפוצה.
* שליחת הודעה לבעל העסק.

בעזרת פעולות אלו ואחרות, עסקים מסוגלים לייצר יותר לידים ולעלות את מחזור המכירות מבלי להשקיע תקציבי פרסום נוספים במטרה להכניס גולשים נוספים לדף. מכאן ההחזר על הוצאות הפרסום גדל וכך גם רווחיות העסק.

שיפור יחס ההמרה באתרים מתחיל בתהליך בדיקות שיטתיות בדף או בדפי האתר, הבדיקות יבוצעו על מדגם מתוך כלל הגולשים בדף, לאותם גולשים יוצגו גרסאות שונות של דף הנחיתה. בדיקות אלו נקראות גם בדיקות A/B והן מתבצעות במטרה למצוא מהי הגרסה הטובה ביותר אשר תביא את יחס ההמרה הגבוה ביותר.

קיימות פעולות רבות הניתנות לביצוע במטרה לשפר את יחס ההמרה, רובן המוחלט מתבססות על שני עקרונות מרכזיים:
# **שינויים טכניים:** עיקרון זה מתמקד בעיקר בהגדלת שיעורי ההמרות בתוך אתרים, קמפיינים או דפי נחיתה.
# **הבנת הקהל:** עקרון המתמקד בקהל היעד יותר, חברות משקיעות זמן ניכר בהבנת קהל היעד ולאחר מכן יוצרות מסר ממוקד שפונה לאותו קהל מסוים.

## חישוב שיעור ההמרה
שיעור המרות מוגדר כאחוז המבקרים שמשלימים את היעד, כפי שהוגדר על ידי בעל האתר. החישוב הוא כמספר ההמרות הכולל, חלקי המספר הכולל של הגולשים באתר.

לדוגמה: נכנסו לאתר 100 מבקרים ביום ו-15 מבקרים השאירו פרטי קשר (ההמרה שנבחרה למדידה). שיעור ההמרות יהיה 15 חלקי 100, שזה 15% לאותו יום.

## קישורים חיצוניים

* שיפור יחסי המרה באתר – הדרך להפיק יותר ממה שכבר קיים, הבלוג של מסה מדיה

קטגוריה:שיווק באינטרנט
בודוג הלמי

**בודוג הלמי** (במקור **הרץ** בהונגרית: **Halmi Bódog**; פאפה, 6 באפריל 1879 – בודפשט, 11 בפברואר 1957) היה סופר ספרות יפה וספרות משפטית, מבקר ספרות, שופט מחוזי מלכותי בבודפשט.

## קורות חיים
בודוג הלמי נולד במשפחה יהודית כבנם של הצייר ומורה לציור דוד הרץ (1844–1931) ושל אטלקה גוטליב (1849– 1898) הוא סיים את המכללה הקלוויניסטית בעיר הולדתו ולאחר מכן למד משפטים באוניברסיטת בודפשט (כיום שמה אוניברסיטת אטווש לוראנד) לאחר קבלת ההסמכה בשנת 1900 הפך עורך דין. בין 1900 לבין 1904 היה עוזר משפטי בבית המשפט המחוזי בסומבטהיי, בין 1904 לבין 1908 היה סגן רשם בית המשפט של סיגט ואחר כך עד 1910 היה מזכיר בית המשפט המחוזי. בין 1911 לבין 1914 עבד כשופט בחוסט, ובין 1920 לבין 1938 כשופט בבודפשט. בשנים 1938–1944 היה דובר עיתונות. הן מחקרי הספרות הגדולים שלו והן דיוקנאות הסופרים שלו תרמו ליצירת דעה ציבורית נכונה על סופרי העידן המודרני. אשתו הייתה ארנקה לאסלו.

## כתביו
* סיפורי מרושהאזה (סיפורים קצרים, בודפשט, 1903)
* נשיקות, ייסורים (שירים, סיגט, 1904)
* סיפורים וכתבים מודרניים (סיגט, 1909)
* רשומות של נשאר בבית (שופרון, 1917)
* נוּרה ומאהבות אחרות (בודפשט, 1918)
* ארז'ה ועלובים אחרים (מחזה, סיפורים קצרים, בודפשט, 1922)
* הילד היהודי (סיפורים קצרים, בודפשט, 1922)
* מפורסמים הונגרים (מחקרים, בודפשט, 1923)
* פרנץ מולנר, הסופר והאיש (מחקר, בודפשט, 1929)
* ז'יגמונד מוריץ, הסופר והאדם (מחקר, בודפשט, 1930)
* פרנץ הרצג, הסופר והאדם (מחקר, בודפשט, 1931)
* דיוקנאות סופרים (מחקרי ספרות, בודפשט, 1934)
* טמאש קובור, הסופר והאיש (מחקר, בודפשט, 1935)
* ראשים (בודפשט, 1937)

## לקריאה נוספת
* Magyar életrajzi lexikon I - IV (לקסיקון ביוגרפי הונגרי).
* ינה פינטר : ההיסטוריה של הספרות ההונגרית: שיטתיות מדעית I - VIII., בודפשט, 1930–1941, VIII. כרך 304
* לקסיקון יהודי הונגרי. 1929. עורך פטר אויווארי. בודוג הלמי
* Magyar irodalmi lexikon I - III (לקסיקון ספרותי הונגרי).

## הערות שוליים

קטגוריה:עורכי דין יהודים הונגרים
קטגוריה:שופטים יהודים הונגרים
קטגוריה:סופרים יהודים הונגרים
קטגוריה:משפטנים יהודים הונגרים
קטגוריה:מבקרי ספרות יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:פאפה: אישים
קטגוריה:ניצולי השואה: הונגריה
קטגוריה:הונגרים שנולדו ב-1879
קטגוריה:הונגרים שנפטרו ב-1957
נונאטאק ג'ורדן

[250px|ממוזער|שמאל|[תצלום לוויין של האי ת'רסטון]]
**נונאטאק ג'ורדן** (באנגלית: **Jordan Nunatak**) הוא נונאטאק בחלקו הדרום-מערבי של האי ת'רסטון, בארץ אלזוורת' שבאנטארקטיקה

הנונאטאק ממוקם בין ראשו של קרחון רושריי וראשו של קרחון קוקס.

## היסטוריה
### גילוי ומיפוי הנונאטאק
הנונאטאק מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960 – 1966.

### מקור השם
שמו של הנונאטאק ניתן לו על ידי הוועדה המייעצת לשמות אנטארקטיים.

הנונאטאק נקרא על שמו של ג'ון ג'ורדן (Joe Jordan), מיחידות אווירייה של צבא ארצות הברית, שהיה מכונאי מסוקים, בסקר שנערך בארץ אלזוורת', בעונת המחקר (הקיץ האנטארקטי) 1968 – 1969.

## קישורים חיצוניים
* נונאטאק ג'ורדן באתר הסקר הגאולוגי של ארצות הברית
* נונאטאק ג'ורדן באתר הגאזט האנטארקטי המשווה SCAR של ממשלת אוסטרליה

## הערות שוליים

ג'ורדן
הרפובליקה ההונגרית (1919–1920)

**הרפובליקה ההונגרית** הוקמה לאחר כיבוש בודפשט על ידי הצבא הרומני ופירוק הרפובליקה הסובייטית ההונגרית, על ידי כוחות הימין במדינה שהתנגדו לשינויים שאירעו בעקבות ביטול המונרכיה.

## היסטוריה
לאחר נפילת הרפובליקה הסובייטית ההונגרית ב-1 באוגוסט 1919 עלתה ממשלה סוציאל-דמוקרטית שכונתה "ממשלת האיגודים המקצועיים" לשלטון בהנהגתו של גיולה פיידל. צו הוצא ב-2 באוגוסט להחזרת צורת השלטון ושם המדינה הרשמי שונה בחזרה ל"רפובליקה העממית". במהלך קיומה הקצר החלה ממשלת פיידל לבטל את הצווים שהעביר המשטר הקומוניסטי.

ב-6 באוגוסט תפס אישטוואן פרידריך, מנהיג התאחדות חברי הבית הלבן - קבוצה ימנית, מהפכנית נגדית - את השלטון בהפיכה נטולת דם בתמיכת הצבא הרומני המלכותי. למחרת הצהיר יוזף אוגוסט, ארכידוכס אוסטריה על עצמו כעוצר של הונגריה - הוא כיהן בתפקיד עד 23 באוגוסט, אז נאלץ להתפטר - ומינה את פרידריך לראש ממשלה. ב-24 בנובמבר הוחלף פרידריך על ידי קארוי הוסאר בראשות הממשלה.

כוחות הצבא הלבן, בהנהגת מיקלוש הורטי, ואציל נוסף בשם אישטוואן בתלן, יצאו למסע צפונה, אל בודפשט, כשהם זורעים בדרכם הרס והרג, "טרור לבן" אשר כוון כנגד אנשי שמאל ויהודים. במקום שאליו לא הגיעו כוחות הטרור הלבן, נמצאו הרומנים, אשר אף הם זרעו הרס ונקם במדינה המעונה. היהודים, אשר הוצגו כאשמים בכל צרותיה של הונגריה, היו המטרה העיקרית להתקפות אנשיו של הורטי ולהתקפות הרומנים. אך הצבא הרומני עסק במסע שוד וביזה ללא כל סיבה אנטישמית או אידאולוגית. היקף השוד הגיע עד כדי כך שבתנאי השלום הסופיים לא חויבה הונגריה לשלם פיצויי מלחמה לרומניה. ב-16 בנובמבר 1919 עזבו הכוחות הזרים את אדמת הונגריה, והשאירו בשלטון את הורטי ואנשיו אשר צעדו אל בודפשט.

בחודש מרץ 1920 הקימה האספה הלאומית ההונגרית מחדש את הממלכה ההונגרית, אך בחרה שלא להחזיר לשלטון את קרל מבית הבסבורג מגלותו באוסטריה, אלא להכריז על הורטי כעוצר לתקופת זמן בלתי מוגבלת. כך נהיה האדמירל ללא צי - לעוצר ללא מלך, של המדינה ללא מוצא לים.

## הערות שוליים

קטגוריה:הונגריה: היסטוריה
קטגוריה:מדינות לשעבר באירופה
קטגוריה:מדינות שהוקמו ב-1919
קטגוריה:מדינות שהתפרקו ב-1920
קטגוריה:רפובליקות לשעבר
קטגוריה:בעקבות מלחמת העולם הראשונה
יחסי ונואטו–סין

הרפובליקה של ונואטו והרפובליקה העממית של סין החלו לקיים יחסים דיפלומטיים רשמיים ב-26 במרץ 1982. סין הקימה שגרירות בוונואטו בשנת 1989, ואילו ונואטו הקימה קונסוליה בסין בשנת 1999. קונסוליה זו הפכה לשגרירות בשנת 2005. שגריר סין הנוכחי בוונואטו הוא ליו קוואן. השגריר הנוכחי של ונואטו בסין הוא שר האוצר לשעבר וילי ג'ימי. היחסים שבין המדינות נחשבים למשגשגים מאוד.

## יחסים כלכליים
בשנת 2006 חתמה ונואטו על הסכם לשיתוף פעולה כלכלי עם סין, שלפיו סין אמורה לסייע להתפתחות הכלכלית של ונואטו ולהסיר מכסים על היבוא מהמדינה. סין גם הוסיפה את ונואטו לרשימת יעדי התיירות המאושרים לתיירים סינים. שר הסחר של ונואטו, ג'יימס בול, אמר כי מדינתו ביקשה גם את הסיוע של סין באספקת מכונות להקמת מפעל לייצור דלק ביולוגי.

בשנת 2002 שווי הסחר הדו -צדדי של המדינות היה 1.294 מיליון יורו, מתוכם קצת יותר ממיליון אירו שיובאו על ידי ונואטו מסין, ויותר מ-200 אלף אירו שיובאו על ידי סין מוונואטו. ונואטו מייבאת בגדים, נעליים, טקסטיל, תרופות, מזון ומוצרים תעשייתיים קלים, ואילו סין מייבאת צמחים, כפתורים ומוצרים חקלאיים. נכון לשנת 2018, ונואטו חייבת לסין כ-220 מיליון דולר.

## יחסים צבאיים
על פי דיווחים של "פיירפקס מדיה", ונואטו וסין מנהלות משא ומתן על מנת לאפשר לסין לפתוח בסיס צבאי קבוע בשטח ונואטו. משרד החוץ הסיני ושר החוץ של ונואטו ראלף רגנוונו, דחו את הדיווח. בשנת 2017 תרמה סין לוונואטו 14 כלי רכב צבאיים.

## יחסי תרבות וחינוך
ביולי 2002 הופיעה להקת האקרובטיקה של מחוז חביי בוונואטו. להקת התזמורת האקרובטית והעממית הסינית הופיעה במדינה ביוני 2007. הטלוויזיה המרכזית של סין משדרת בוונואטו מאז 2005. הרדיו הבינלאומי של סין זמין בוונואטו מאז 2007. מאז 1995 סיפקה סין מלגות לסטודנטים ונואטים ללימודים בסין. בשנת 2008 תשעה סטודנטים ונואטים קיבלו מלגות. החל מאותה השנה היו בוונואטו שני מורים לסינית שנשלחו על ידי סין.

## יחסים עם טייוואן
בשנים 1982–2004 הכירה ונואטו ברפובליקה העממית של סין. בנובמבר 2004 כוננה ממשלת ונואטו בראשותו של סרז' ווהור יחסים דיפלומטיים עם הרפובליקה הסינית (טאיוואן). ממשלה זו נפלה בהצבעת אי אמון בחודש שלאחר מכן. לאחר מכן היחסים עם הרפובליקה העממית הסינית חזרו למוטב.

## התפתחויות אחרונות
ביולי 2019 גורשו שישה אזרחים סינים (חלקם עם דרכונים ונואטים) לסין באשמת הונאה באינטרנט. האירוע עורר גינוי בינלאומי מכיוון שלא ניתנה לאנשים אפשרות להופיע בפני בית משפט והוחזקו ימים ללא במעצר. בנובמבר 2019 העיתונאי דן מקגארי שהתגורר מחוץ לוונואטו (מן העיתון הוונואטי "דיילי פוסט"), לא הורשה לחזור למדינה לאחר שהואשם על ידי ראש הממשלה שרלוט סלוואי בדיווח שלילי על קשרי ונואטו עם סין.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אוחה

**אוחה** (ברוסית: **уха**) הוא מרק רוסי העשוי מדגים כשפמנון אירופי, זאב נהרות צפוני ואחרים. האוחה מכיל בדרך כלל גם פטרוזיליה, כרישה, תפוח אדמה, טרגון ושמיר. נהוג לתבל אותו בפלפל שחור, זעפרן, אגוז מוסקט וזרעי שומר. יש המוסיפים לאוחה גם טינקה ופרקה.

## קישורים חיצוניים

## הערות שוליים

קטגוריה:מרקים
קטגוריה:המטבח הרוסי: מרקים
ברנהרד פרנק

אובר-שטורמבאנפיהרר **ברנהרד פרנק** (בגרמנית: **Bernhard Frank**; 15 ביולי 1913 – 29 ביוני 2011) היה מפקד אס אס באוברסלצברג, שעצר את הרמן גרינג ב-25 באפריל 1945 בהוראת אדולף היטלר, ששוכנע על ידי מרטין בורמן, כי גרינג ניסה לגזול את סמכותו של הפיהרר. פרנק הכניס את גרינג למעצר בית, אך התעלם מהוראות מאוחרות יותר להוציא להורג את הרייכסמרשל.

על פי הדיווחים, היה פרנק אחד הקצינים הבודדים של האס אס שנכנסו לטקסים בטירת וולסבורג.

פרנק הוא זה שגרם לכניעתה של העיר ברכטסגאדן, בה נהג היטלר לנפוש. לאחר המלחמה הוא טען שעשה זאת כדי למנוע נזק מיותר.

## ביוגרפיה
פרנק בא ממשפחת סוחרים מפרנקפורט. הוא סיים את לימודיו בבית הספר התיכון הלמהולץ שבעיר הולדתו בשנת 1932. לאחר מכן החל ללמוד גרמנית ופילוסופיה באוניברסיטת פרנקפורט, אך עבר לכלכלה לאחר סמסטר אחד.

לאחר שהשלטון בגרמניה הפך לנאצי, הצטרף פרנק לאס אס, ב-30 במאי 1933. ביוני 1934, נבחר פרנק לקורס מנהיגי אס אס. לכאורה בגלל עבירת ביטחון, הוא הועבר בסתיו 1934 לשרת במחנה הריכוז דכאו.

מדצמבר 1935 הועסק פרנק כעוזר מחקר לפולקלור בטירת וולסבורג. בתפקיד זה הקים את "משרד ההיסטוריה המקומית" של בית הספר לאס אס. בסתיו 1936, הוא נרשם לאוניברסיטת מינסטר שם למד גרמנית ופולקלור. בנובמבר 1938 עבר את בחינת הדוקטורט בעל פה במינסטר.

זמן קצר לפני תחילת מלחמת העולם השנייה, כתב פרנק לראש טירת וולסבורג זיגפריד טאובר וביקש להצטרף לאחת מיחידות האס אס במקרה של מלחמה. בספטמבר 1939 פיקד פרנק כמנהיג מחלקה בבית הספר למנהיגות של האס אס. בדצמבר 1940 שהה פרנק שוב מספר חודשים בטירת וולסבורג ועסק בפיתוח העבודה המדעית של בית הספר לאס אס.

באפריל 1941, הועבר פרנק להיות קצין מסודר באחד מצוותי הפיקוד של בית הספר למנהיגות.

בנובמבר 1941 מונה פרנק למפקד פלוגה בלגיון המתנדבים של האס.אס. בספטמבר 1942, הוא חזר כקצין מטה לצוות הפיקוד של בית הספר למנהיגות, שם עמד בראש מחלקה.

בסוף המלחמה הוא אמר שהוא גרם למעצרו של הרמן גרינג, על פי פקודתו של היטלר, אך התעלם מפקודות מאוחרות יותר להרוג אותו.

בתחילת מאי 1945 נתפס פרנק על ידי חיילים אמריקאים והוכנס לכלא. לאחר שחרורו בתחילת שנת 1948 הוא עבד כאיש עסקים. בשנות השמונים הוא פרסם ספרים ביוגרפיים והיסטוריים וכן ספרי שירה.

בשנת 2006, הוא פרסם ספר אוטוביוגרפי.

בדצמבר 2010, אדם בשם מארק גולד הודיע כי הוא בילה מספר שנים בהתיידדות עם פרנק והוציא ממנו את סיפורו, וכי פרנק הודה בפניו על כך שתפקידו ב היה נרחב בהרבה ממה שהיה ידוע. גולד הקליט את שיחותיהם, ואומר שבאחת מהן פרנק סיפר לו שב-28 ביולי 1941 הוא חתם על צו שהביא לטבח אס אס ביהודים בקורץ, כולל קרובי משפחה של אביו המאמץ של גולד. גולד פרסם תמצית ערוכה של ההקלטות שלו באינטרנט.

## הערות שוליים

קטגוריה:אנשי אס אס
קטגוריה:בוגרי אוניברסיטת גתה בפרנקפורט
קטגוריה:סופרים גרמנים
קטגוריה:סגל מחנה דכאו
קטגוריה:אנשי ואפן אס אס
קטגוריה:גרמנים שנולדו ב-1913
קטגוריה:גרמנים שנפטרו ב-2011
סמל העיר הרצליה

**סמל העיר הרצליה** הוא סמלה הרשמי של העיר הרצליה, אושר בעת הקמת העיר ושונה בקיץ 2011.

## תיאור הסמל
סמל העיר הוא בצבעים כחול תכלת (כצבע של דגל מדינת ישראל) ובראשו שם העיר.

### 7 כוכבים
על המגן מופיעים שבעה כוכבים בצבע דמוי זהב שלאחר מכן שונו לצבע לבן כסמל לחזון של בנימין זאב הרצל "7 שעות", חזון אשר בו הרצל שאף שזמן העבודה יהיה בן שבע שעות. הכוכבים הופיעו לראשונה בשרטוט של הרצל לדגל המדינה הציונית העתידי. שבעת הכוכבים קיימים גם בסמל העיר תל אביב.

### גלגל תעשייתי וספינה
בתחתית מגן הסמל מופיע גלגל תעשייתי - סמל לענפי החרושת והמלאכה ומצדיו ענפי שיבולת והדרים כסמל לענפי החקלאות. במרכז הסמל מופיעה ספינה, המסמלת את קרבת העיר לים התיכון.

## הסמל החדש
בקיץ של שנת 2011, אחרי שנתיים וחצי של עבודה ובעזרת חברת המיתוג OPEN, העיר הרצליה השיקו את הלוגו החדש שלהם תחת הסיסמה "אם נרצה", פרפרזה על המשפט המוכר של בנימין זאב הרצל "אם תרצו". הלוגו החדש משתמש בכוכב תלת-ממדי בעל 5 כיוונים בצבעים שונים אשר מסמלים את ערכי העיר, אך באותו הזמן גם מנסה לשמור על דגל שבעת הכוכבים.

הרצליה
קטגוריה:הרצליה: תרבות
איילט אגרי

**איילט אגר** (בטורקית עות'מאנית: **ایالت اگیر**, בהונגרית: **Egri ejálet**, בסרבית: **Jegarski ejalet**) או **פאשאליק של אגרי** היה איילט של האימפריה העות'מאנית שהוקם בשנת 1596 ובירתו באגרי (בהונגרית: Eger). היא כללה חלקים מהונגריה וסלובקיה של ימינו.

## היסטוריה
בשנת 1596, לאחר שהצבא העות'מאני בפיקודו של מהמט השלישי ניצח את חיל המצב האוסטרי במצור על אגר, הצטרפו טירת אגר והשטחים הסובבים שהשתייכו לאוסטריה לאימפריה העות'מאנית. הפרובינציה, שהוקמה עם העברת כמה סנג'קים מאיילט בודין באותה שנה, כללה כמה אזורים בהונגריה ובדרום סלובקיה.

אוכלוסיית המחוז הייתה מגוונת מבחינה אתנית ודתית וכללה סלובקים והונגרים (החיים בעיקר בצפון), סרבים (המתגוררים בעיקר בדרום) ומוסלמים ממוצא אתני שונה (המתגוררים בעיקר בערים). קהילות אתניות אחרות כללו יהודים וצוענים.

## חטיבות מנהליות
המחוז כלל את הסנג'קים הבאים:
# סנג'ק אגרי (אגר)
# סנג'ק סג'דין (סגד)
# סנג'ק סונלוק (סולנוק)
# סנג'ק שצ'ן (סצ'ן)
# סנג'ק חבאן (הטוון)
# סנג'ק נוביגרד (נוגראד)
# סנג'ק פילק (Filakovo)

## הערות שוליים

קטגוריה:האימפריה העות'מאנית: איילטים
קטגוריה:הונגריה: היסטוריה
בצלאל פנחסי

הרב **בצלאל פנחסי** (נולד ב-1950) הוא ראש ישיבות ברכת אפרים בבני ברק, מראשי ארגון מרביצי תורה וממקימי רשימת קד.

## ביוגרפיה
נולד באיראן לאברהם ושפרה פנחסי. מקור המשפחה בבוכרה, משם הם היגרו לאפגניסטן ולאחר מכן לתקופה קצרה לאיראן שם נולד הרב פנחסי ובשנת 1952 עלו לישראל.

בצעירותו למד בישיבת פוניבז' לצעירים אצל הרב אהרן לייב שטיינמן והרב מיכל יהודה לפקוביץ'. בישיבה גדולה המשיך בישיבת פוניבז' והיה מקורב לראש הישיבה הרב אלעזר מנחם מן שך. כמו כן למד תקופה בישיבת גרודנא באשדוד אצל הרב דב צבי קרלנשטיין. לאחר נישואיו למד בכולל בית דוד בבני ברק בראשות הרב צבי שינקר. לאחר מכן תקופה קצרה למד בכולל ברמת השרון עד שנקרא על ידי הרב שך להקים ישיבה ספרדית לצעירים.

### ישיבת ברכת אפרים
בשנת ה'תשמ"ד הקים את ישיבת ברכת אפרים לצעירים ברחוב הרב הירש בבני ברק כשבמעמד הפתיחה השתתף הרב שך. לאחר מספר שנים עברה הישיבה למשכנה כיום ברחוב סורוצקין בעיר. בשנת תשמ"ז הקים את הישיבה הגדולה ברחוב צפת בבני ברק. הישיבה מונה כיום מאות בחורים ובקיץ תשפ"א עקב חוסר מקום עברה הישיבה למשכנה החדש ברחוב בן זומא. בישיבותיו נהוגה שיטת הלימוד הליטאית ולדבריו היא מראשוני הישיבות הספרדיות בסגנון זה.

### רשימת ק"ד

הרב פנחסי נחשב לאחד מראשי ארגון מרביצי תורה. לקראת הבחירות לרשויות המקומיות שנערכו ב-28 באוקטובר 2003 בבני ברק הקים יחד עם הרב יהודה עדס את רשימת קד שזכתה להצלחה בבחירות. בבחירות הבאות שנערכו ב-11 באוקטובר 2008 לאחר משא ומתן עם ראשי מפלגת דגל התורה הודיעו ראשי המפלגה על שילובם בתנועת דגל התורה. במערכת הבחירות באוקטובר 2018 שוב התנו נציגי ק"ד את ריצתם עם מפלגת דגל התורה בשיבוצם במקומות ריאליים ולאחר משא ומתן הודיעו על ריצה משותפת.

## חיים אישיים
לרב פנחסי תשעה אחים, אחיו הבכור הוא רפאל פנחסי, ממייסדי תנועת ש"ס ושר לשעבר בממשלות ישראל. אחים נוספים הם הרב ישראל פנחסי - כיהן כראש כולל האר"י בבני ברק וכרב הקהילה הבוכרית (נפטר בשנת ה'תשפ"א) והרב לוי פנחסי ראש ישיבת אור אברהם.

גר בבני ברק.

## קישורים חיצוניים
* 
* 
* יוסף גליק, ראש הישיבה הספרדי: "המועצת בוחרת את הנציגים, לא הנציגים בוחרים את המועצת" באתר בחדרי חרדים, 26 בפבואר 2024

## הערות שוליים

2021 08
קטגוריה:ראשי ישיבה ספרדיים
קטגוריה:ישראלים שנולדו ב-1950
טיסלק

**טיסלק** (בהונגרית: **Tiszalök** וביידיש: **טיסאליק**) היא עיר במחוז סבולץ'-סטמאר-ברג בצפון מזרח הונגריה. עד לשואה הייתה בה קהילה יהודית.

כמו יישובים רבים באירופה גם אוכלוסיית טיסלק קטנה עם השנים. כך, בשנת 1990 חיו בכפר 5,964 תושבים ובשנת 2020 חיו בו רק 5,186 תושבים.

האזור היה מיושב לסירוגין מהמאה ה-14, ובשנת 1992 הפך הכפר לעיר רשמית.

## יהודי טיסלק
יהודים ישבו בטיסלק בראשית המאה ה-17 רובם עסקו במסחר ובמלאכה ואחדים היו בעלי בתי חרושת. בתקופה שבין שתי מלחמות העולם הועסקו יהודים גם במשרות ממשלתיות.

בית הכנסת נבנה בשנת 1840, ובית הספר בשנת 1878. פעלו במקום חברה קדישא, אגודת נשים, חברת גמילות חסדים ובית קברות יהודי. הקהילה השתייכה לזרם האורתודוקסי.

בשנת 1941, אחרי שצבא הונגריה הצטרף ללחימה לצד הגרמנים, גויסו צעירים יהודים לעבודות כפייה בצבא ההונגרי בחזית המזרחית. 40 מיהודי טיסלק נספו. באותה שנה סייעה הקהילה לפליטים יהודים מפולין. בשנת 1943 הוצבו בטיסלק פלוגות עבודה של יהודים, והקהילה סייעה גם להם.

במרץ 1944, אחרי כניסת הצבא הגרמני להונגריה, נעצרו בטיסלק רב הקהילה והשוחט והוכו. אחרי חג הפסח הועברו יהודי טיסלק לגטו נירג'האזה ובסוף מאי שולחו למחנה ההשמדה אושוויץ.

אחרי המלחמה חזרו לכפר 15 יהודים ששרדו. הם ניסו לחדש את חיי הקהילה, אך משנתקלו בעוינות התושבים עזבו רובם, והקהילה בוטלה רשמית. ב-1965 ישבו בטיסאלוק שלוש משפחות יהודיות.

במפקד קהילות הונגריה שנערך בשנת 1944 נכתב בדף קהילת מאנדוק שבקהילה יש 345 חברים, מנהיג הקהל הוא הוגו גולדברגר ואין רב לקהילה.

## קישורים חיצוניים

* 
* 
* 
* עדות מוקלטת מפי ניצול שואה יליד טיסלק

## הערות שוליים

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קאיו ז'ורז'ה

**קאיו ז'ורז'ה פינטו ראמוס** (בפורטוגזית: **Kaio Jorge Pinto Ramos**; נולד ב-24 בינואר 2002 באולינדה שבברזיל) הוא כדורגלן ברזילאי, המשחק בעמדת החלוץ בקבוצת קרוזיירו.

## קריירת מועדונים
### סנטוס
ז'ורז'ה גדל במחלקת הנוער של סנטוס מליגת העל הברזילאית. ב-30 בספטמבר 2018 ערך ז'ורז'ה את הופעת הבכורה שלו בקבוצה הבוגרת של המועדון, בניצחון 1-0 על אתלטיקו פרנאאנסה במסגרת המחזור ה-27 בליגה. בסך הכל ערך ז'ורז'ה 60 הופעות ליגה במדי המועדון, בהן הבקיע שמונה שערים.

### יובנטוס
ב-17 באוגוסט 2021 חתם ז'ורז'ה ביובנטוס מהסרייה א'. ב-2 באוקטובר ערך את הופעתו הבכורה בקבוצה בניצחון 1-0 על טורינו.

ב-29 באוגוסט 2023 הושאל לפרוזינונה לעונה אחת.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני סנטוס
קטגוריה:כדורגלני יובנטוס
קטגוריה:כדורגלני פרוזינונה
קטגוריה:כדורגלני קרוזיירו
קטגוריה:ברזילאים שנולדו ב-2002
מרגרטה, נסיכת סקסוניה

**מרגרטה, נסיכת סקסוניה** (בגרמנית: **Margarete von Sachsen**; 24 במאי 1840 – 15 בספטמבר 1858) הייתה נסיכה גרמנייה, בתו של יוהאן, מלך סקסוניה ואשתו של קרל לודוויג, ארכידוכס אוסטריה.

## ביוגרפיה
מרגרטה נולדה ב-24 במאי 1840 בדרזדן ליוהאן, נסיך סקסוניה, ולאמליה אוגוסטה, נסיכת בוואריה, בתם של מקסימיליאן הראשון יוזף, מלך בוואריה וקרולינה מבאדן.

ימין|ממוזער| הארכידוכסית מרגרטה
מרגרטה נישאה לבן דודה הראשון, קרל לודוויג, ארכידוכס אוסטריה, בנם השלישי של פרנץ קרל, ארכידוכס אוסטריה וסופי, נסיכת בוואריה, ב-4 בנובמבר 1856 בדרזדן. הנישואין היו מאושרים, אך נמשכו שנתיים בלבד ולא היו להם ילדים.

בטיול באיטליה, מרגרטה נדבקה בטיפוס. היא נפטרה ב-15 בספטמבר 1858 בגיל 18 במונצה. לבה נקבר בהופקאפל באינסברוק.

## אילן יוחסין

## קישורים חיצוניים

קטגוריה:נוצרים רומים-קתולים גרמנים
קטגוריה:בית וטין
קטגוריה:גרמנים שנולדו ב-1840
קטגוריה:ילידות 1840
קטגוריה:נפטרות ב-1858
קטגוריה:גרמנים שנפטרו ב-1858
פרינסס צ'לסי

**צ'לסי ניקל** (באנגלית: **Chelsea Nikkel**; נולדה ב-4 בספטמבר 1985) המוכרת בשם הבמה **פרינסס צ'לסי** (באנגלית: **Princess Chelsea**) היא זמרת-יוצרת ומפיקה מוזיקלית ניו זילנדית, הידועה בעיקר בזכות להיטה "The Cigarette Duet" שיצא לאור ביוני 2011 וזכה להצלחה בינלאומית כמה שנים לאחר מכן.

אלבום הבכורה שלה, *[[Lil' Golden Book]]*, יצא לאור בשנת 2011 וזכה להצלחה גם כן. ב-2015 יצא אלבומה השני, *[[The Great Cybernetic Depression]]*. באלבום נכלל השיר "Too Many People", שזכה להצלחה נאה, בו משתתף ג'ונתן ברי. בשנת 2016 וב-2018 יצאו האלבומים *Aftertouch* ו-*The Loneliest Girl*.

## ביוגרפיה
פרינסס צ'לסי נולדה באוקלנד, ניו זילנד, והייתה חברה בעבר בלהקת האינדי פופ הברונטיות ולהקת טין-וולף. צ'לסי חתמה על חוזה הקלטות עם ליל צ'יף רקורדס ונחשבת לחלק מלהקת הקוסביס הידועה בעיקר בזכות הקלטותיה המחודשות לשיריו של פול מקרטני. בהמשך חייה, הצטרפת ללהקת האנג לוז כנגנית בס. צ'לסי עובדת באוקלנד כמלחינה.

בניו זילנד הראלד כינו את סגנונה כ"שירה מלאכית ושנונה". צ'לסי השתתפה בסרט "להקת היום החדשה" של הגרדיאן.

## קריירה
סינגל הבכורה של צ'לסי, "Your Woman", יצא לאור בשנת 2009, אך לא נכלל באף אלבום שלה. בהמשך, הוציאה את "Monkey Eats Bananas" שזכה להצלחה נאה. ב-2010 הוציאה את "And I Love Her" בלבד. בשנת 2011 הוציאה את אלבום הבכורה שלה, *Lil' Golden Book*, בו נכלל הלהיט "The Cigarette Duet" שזכה להצלחה בינלאומית כאשר צבר למעלה מ-65 מיליון צפיות ביוטיוב, ו-35 מיליון השמעות ברשת הזרמת המדיה ספוטיפיי. שלושת הסינגלים "Too Fast to Live", "Ice Reign", ו-"Overseas", נכללו בו גם כן. בשנת 2013 הוציאה את השיר "We're so Lost" כסינגל המוביל מתוך אלבומה השני, *The Great Cybernetic Depression*. לשיר "Too Many People" שנכלל באלבום, צולם וידאו קליפ שהופץ במהלך 2015. הוא זכה להצלחה נאה כאשר צבר למעלה ממיליון צפיות וזאת, בנוסף לכך שהוא בוים על ידי סיימון וורד.

בשנת 2014 יצא לאור "No Church on Sunday" כסינגל המוביל מתוך האלבום, *No Church on Sunday*. ב-2020 יצא השיר "Kiss My Lips". השיר "World Turns Grey" של צ'לסי הוקלט מחדש בשיתוף עם מפיק המוזיקה האלקטרונית הגרמני רובין שולץ. בשנת 2016 הוציאה את אלבום האולפן השלישי שלה, *Aftertouch*. שנתיים לאחר מכן, הוציאה את אלבומה הרביעי, *The Loneliest Girl*.

## דיסקוגרפיה
### אלבומי אולפן
* 2011: *Lil' Golden Book*
* 2015: *The Great Cybernetic Depression*
* 2016: *Aftertouch*
* 2018: *The Loneliest Girl*
* 2022: *Everything Is Going to Be Alright*

### מיני-אלבומים
* 2012: **

## קישורים חיצוניים

* 

## הערות שוליים

קטגוריה:ניו זילנדיות שנולדו ב-1985
קטגוריה:זמרות-יוצרות ניו זילנדיות
קטגוריה:זמרים ניו זילנדים
קטגוריה:מלחינות המאה ה-21
קטגוריה:מפיקות מוזיקליות
קטגוריה:מפיקים מוזיקליים ניו זילנדים
קטגוריה:להקות שהוקמו בשנת 2009
מריה דמיטריינקו

**מריה דמיטריינקו** (בקזחית: **Mariia Dmitrienko**; ברוסית: **Мария Дмитриенко**, לטיניזציה: **Mariya Dmitriyenko**, נולדה ב־24 במרץ 1988) היא קלעית ספורטיבית קזחית. היא השתתפה במקצה הירי הספורטיבי לנשים באולימפיאדת ריו דה ז'ניירו (2016). עם זאת, היא נודעת לרוב בשל טעות מצערת בה הושמעה פרודיה להמנון הלאומי של קזחסטן, במקום ההמנון האמיתי במהלך טקס הענקת מדליות.

במרץ 2012 זכתה בגראנד הירי הספורטיבי הבינלאומי של האמיר מכווית, ואף זכתה במדליית זהב. אך במהלך טקס הענקת המדליות וברגע בו נשמע ההמנון הלאומי, הושמע בטעות ההמנון הלאומי הפרודי שהושמע בסוף הסרט בוראט משנת 2006 במקום ההמנון הלאומי הקזחי האמיתי. המשלחת התלוננה וטקס הענקת המדליות נעשה מחדש. הטעות נבעה ככל הנראה מהורדת השיר הלא נכון מהאינטרנט.

הקטע צולם והפך למם אינטרנטי.

## ראו גם
* סשה ברון כהן
* בוראט 2

## קישורים חיצוניים

* מריה דמיטריינקו, באתר Sports Reference
* הקטע הויראלי באתר YouTube
*ההמנון הפרודי, כפי שהופיע בסוף הסרט בוראט באתר YouTube

## הערות שוליים

קטגוריה:ספורטאיות קזחיות
קטגוריה:ספורטאיות אולימפיות
קטגוריה:פרודיה
קטגוריה:ילידות 1988
קטגוריה:קזחים שנולדו ב-1988
שלושת הסוציולקטים

ממוזער|מנואל הלווליק
**שלושת הסוציולקטים** (באספרנטו: **La Sociolekta Triopo**) הן שלושה ניבים המבוססים על השפה המתוכננת אספרנטו, שנוצרו על ידי מנואל הלווליק (Manuel Halvelik) בסוף שנות ה-70 ותחילת שנות ה-70, לצורך סגנון תרגומים ספרותיים לאספרנטו, של קטעים המדמים ניבים או סגנונות שונים של שפות שאינם השפה המודרנית התקנית.

הסוציולקטים כוללים את ה**אספרנטו הארכאית** (Arcaicam Esperantom) המבקשת להידמות למשל לאנגלית עתיקה, **גווארו** (Gavaro) שהיא מעין גרסה של שפת רחוב עבריינית רוויית סלנג של השפה ו**פופידו** (Popido - Popola Idiomo) שנועדה ליצור דימוי של דיבור משובש, מעורב בשפה זרה.

כך למשל בתרגומים מסוימים של כתביו של כתבי מארק טוויין נעשה שימוש בגווארו ובפופידו, ובתרגומים מסוימים של כתבי טולקין נעשה שימוש באספרנטו ארכאית (לאלפים למשל) בפופידו. לעיתים נעשה שימוש באספרנטו ארכאית לתרגום ציטטות לטיניות בספרות.

הסוציולקטים נבדלים מאספרנטו בחלק מאוצר המילים, בחלקים מסוימים של התחביר ואף עושות שימוש בחלקן באותיות בהן לא נעשה שימוש באספרנטו (דוגמת האותיות y ו-x).

בניגוד לשפות מתוכננות שונות דוגמת אידו שצמחו מתוך האספרנטו כחלופות לשפה, הסוציולקטים של הלווליק אינם מבקשים להתחרות בה כשפה בינלאומית או להחליפה, כי אם לאפשר תרגומים שיהיו מובנים לדוברי אספרנטו, אך ייצרו הבדל סיגנוני הנותן תחושה של ניב ייחודי בדומה לטקסטים המקוריים המתורגמים.

הרעיון ליצירת 'אספרנטו עתיקה' לצרכים ספרותיים הוצע כבר על ידי המשורר קלמן קאלוצאי שבשנת 1931 כתב תרגום של תפילת וטקס ההשכבה, טקסט הונגרי מהמאה ה-12 בתצורה של אספרנטו עתיקה היפוטטית שלכאורה מתדמה להיות שלב ביניים בין לטינית לאספרנטו.

## הבדלים מאספרנטו
בעוד שהגווארו מבוסס בעיקרו על אוצר מילים חלופי (המושאל בין היתר מאנגלית, ספרדית וצרפתית, אך גם מערבית, עברית וסוואהילי) ואיננו משנה את תחביר השפה, באספרנטו ארכאית ופופאידו ישנם גם שינויים תחביריים.

בניגוד לאספרנטו שבה רק יחסת האקוזטיב (מושא ישיר) מסומן בתוספת האות ON, באספרנטו ארכאית בדומה ללטינית, סיומת המילים משתנה גם בהתאם לתפקידים אחרים במשפט בדומה ללטינית. כך למשל יחסת הנומנטיב (נושא) במשפט מסתיים באות OM, הדאטיב (מושא עקיב) מסתיים ב-OD, והגניטיב (שייכות) מסתיים ב-ES. גם כללי הכתיב שונים, כשהאותיות הייחודיות לאספרנטו (Ĉ ,Ĥ ,Ŝ ,Ĝ ,Ŭ) מבוטלות, ובמקומן נעשה שימוש באותיות לטיניות שהושמטו מהשפה (X ,Q, Y, X) ואף באות ù. בניגוד לאספרנטו שבה האוגד estas איננו משתנה בהתאם לגוף הנושא, בגרסה הארכאית נקבעו לו סיומות שונות לכל גוף, וגם שמות הגופים הוחלפו, לצד אוצר מילים ייחודי שנוסף לשפה.

האלפבית של פופאידו דומה לזה של אספרנטו, למעט האות ŭ שהוחלפה באות w, ותוספת אות ניקוד ê המייצגת שווא. שמות עצם מאבדים את סיומת ה-o המאפיינת אותם באספרנטו, והריבוי נעשה באמצעות האות s כמו באנגלית (בניגוד לאספרנטו בה הריבוי מושג באמצעות האות j). מילית היידוע La הוחלפה במילה Lo. האות S המסיימת את הטיות הפעלים הוחלפה באות t וכו' וכן שונו רבות מהמיליות, נוספו מילים לאוצר המילים ונקבע סדר קבוע למשפט (נושא, פועל, נשוא).

## קישורים חיצוניים
* מדריך לאספרנטו ארכאית 
* גווארו - הסלנג הירוק 
* פופאידו - הדיאלקט הירוק 

קטגוריה:אספרנטו
קטגוריה:שפות מתוכננות
סופרבוי (קון-אל)

**סופרבוי** (באנגלית: **Superboy **, שידוע גם בשם **קון-אל** או **קונר קנט**) הוא דמות משנה בדיונית, המופיעה בחוברות הקומיקס סופרמן והטיטאנים הצעירים ביקום DC קומיקס. כגרסת העידן המודרני לדמותו של סופרבוי, הדמות הופיעה לראשונה בחוברת *The Adventures of Superman #500* מיוני 1993 ונוצרה בידי הכותב קארל קסל והמאייר טום גרומט.

מאז תחילת פרסומה של הדמות לאחר המשבר בזמן ועד לאוגוסט 2003, סופרבוי תואר כשיבוט מטא-אנושי מהונדס גנטית שפותח בידי פרויקט קדמוס ככפיל וכמקבילו הגנטי של סופרמן. הדמות שוכתבה מחדש בחוברות הטיטאנים הצעירים כהיבריד קריפטוני-אנושי שנוצרה מ-DNA של סופרמן ושל לקס לות'ר. אחרי האתחול המחודש "ה-52 החדשים" בשנת 2011, הדמות שוכתבה פעם נוספת כאחת שנוצרה משלוש דגימות של DNA בידי פרויקט N.O.W.H.E.R.E כיצירה מחדש של ג'ון ליין קנט ושל לויס ליין מקו זמן עתידי. אחרי מותה של הדמות בסדרת הסולו של סופרבוי, קון-אל הוחלף על ידי ג'ון ליין קנט בסיפורים שבאו בעקבותיה. אחרי האירועים שקרו בחוברת מספר 34, קון-אל חזר לתפקיד סופרבוי.

דמותו של קונר קנט מדורגת במקום ה-83 ברשימת מאה גיבורי הקומיקס הגדולים של מגזין IGN. דמותו של קונר קנט כסופרבוי הופיעה בהופעת הבכורה הטלוויזיונית שלה בעונתה האחרונה של הסדרה "סמולוויל", בגילומו של לוקאס גראביל. כמו כן, הוא מופיע בתפקיד ראשי החל מעונתה השנייה של הסדרה "טיטאנים", בגילומו של ג'ושוע אורפין. בתחום האנימציה, קונור קנט הופיע כאחת הדמויות הראשיות בסדרה Young Justice.

## קישורים חיצוניים
* דף הדמות באתר הרשמי של DC קומיקס
* דף הדמות בפרויקט פאנדום של DC קומיקס

## הערות שוליים

*
קטגוריה:גיבורי-על ב-DC קומיקס
כריסטיאן השני, נסיך אנהלט-ברנבורג

**כריסטיאן השני, נסיך אנהלט-ברנבורג** (11 באוגוסט 1599 – 22 בספטמבר 1656), היה נסיך גרמני מבית אסקניה ושליט נסיכות אנהלט-ברנבורג.

## ביוגרפיה
כריסטיאן נולד ב-11 באוגוסט 1599 באמברג והיה בנם השני (אך הבכור שנותר בחיים) של כריסטיאן הראשון, נסיך אנהלט-ברנבורג ואנה מבנהיים-טקלנבורג, בתו של ארנולד השלישי, הרוזן מבנהיים-שטיינפורט-טקלנבורג-לימבורג.

כריסטיאן קיבל השכלה מצוינת בשנותיו הראשונות ויכל לדבר צרפתית ואיטלקית שוטפת. במהלך השנים 1608–1609 למד בז'נבה אצל בן דודו יוהאן קזימיר, נסיך אנהלט-דסאו בליווי שני מורים, מרקוס פרידריך האוול ופטר פון סבוטנדורף. זמן קצר לאחר מכן, החל את הטיול הגדול שלו בצרפת, איטליה ואנגליה.

בשנת 1618, בגיל תשע עשרה, כריסטיאן תיעד את אימת תחילת מלחמת שלושים השנים; ביומנו כתב כי חובתו להילחם היא "גורל ייעודו". מבחינתו, המלחמה החלה בקרב ההר הלבן (1620), כאשר אביו הובס והורחק מהקיסרות. כריסטיאן נלקח בשבי עם שני הרגימנטים שבפיקודו. אף על פי כן, עד מהרה הוא זכה לחסדו של הקיסר פרדיננד השני, שהתיר לו לחזור לברנבורג בשנת 1621.

דודו לודוויג מאנהלט-קתן הפך אותו לחבר באגודה מניבת הפירות.

לאחר מותו של אביו בשנת 1630 ירש אותו כריסטיאן באנהלט-ברנבורג, שבאותה תקופה נהרסה מהמלחמה. במהלך השנה הראשונה למלכותו, ברנבורג נבזזה על ידי כוחות תחת הגנרל הדני היינריך אולק ומגפת קדחת הרגה כמעט 1,700 תושבים. בשנת 1636 כמעט ונכבש שלוס ברנבורג על ידי הכוחות הלוחמים, אך אומץ לבו הגדול של ה*הופמארשל* בורקהארד פון ארלאך בן השבעים מנע זאת.

ב-22 בספטמבר 16566 מת כריסטיאן בברנבורג, ובנו ויקטור אמדאוס, נסיך אנהלט-ברנבורג ירש את נחלותיו ותאריו.

24 כרכי יומניו נשמרו; הם מספקים מקור מידע רב ערך על מהלך מלחמת שלושים השנים.

## משפחתו
ממוזער|אשתו אלאונורה סופיה משלזוויג-הולשטיין (1603–1675)
ב-28 בפברואר 1625 כריסטיאן התחתן עם בת דודתו אלאונורה סופיה משלזוויג-הולשטיין-זונדרבורג, בתם של יוהאן השני, דוכס שלזוויג-הולשטיין-זונדרבורג ואגנס הדוויג מאנהלט (אחותו של אביו כריסטיאן הראשון), ממנה נולדו לו חמישה עשר ילדים:
* ברינגר (1626–1627).
* סופיה (1627).
* יואכים ארנסט (1629).
* כריסטיאן, נסיך הכתר של אנהלט-ברנבורג (1631).
* ארדמן גידון, נסיך הכתר של אנהלט-ברנבורג (1632–1649).
* בוגיסלב (1633–1634).
* ויקטור אמדאוס, נסיך אנהלט-ברנבורג (1634–1718).
* אלאונורה הדוויג (1635–1685).
* ארנסטינה אוגוסטה (1636–1659).
* אנגליקה (1639–1688).
* אנה סופיה (1640–1704), התחתנה עם גאורג פרידריך, רוזן זולמס-זוננוואלדה; בתם סופיה אלברטינה התחתנה עם קרל פרידריך, נסיך אנהלט-ברנבורג.
* קארל אורזינוס (1642–1660).
* פרדיננד כריסטיאן (1643–1645).
* מריה (1645–1655).
* אנה אליזבת (1647–1680), התחתנה עם כריסטיאן אולריך הראשון, דוכס וירטמברג-אלס.

## קישורים חיצוניים

* 

## הערות שוליים

קטגוריה:נסיכים גרמנים
קטגוריה:ילידי 1599
קטגוריה:נפטרים ב-1656
איילט טמשוואר

ממוזער|250x250 פיקסלים|איילט טמשוואר בשנת 1602
[שמאל|ממוזער|300x300 פיקסלים|[מסגדים בעיר טימישוארה, רומניה בשנת 1656]]
ממוזער|250x250 פיקסלים|בוקרק העות'מאנית (Bečkerek) בשנת 1697/1698
**איילט טמשוואר** (בטורקית עות'מאנית: **ایالت تمشوار**), הידוע בשם **איילט יאנובה** לאחר 1658, היה יחידה מנהלית ברמה הראשונה (איילט) של האימפריה העות'מאנית באזור באנאט במרכז אירופה.

פרט לבאנאט, הפרובינציה כללה גם שטח מצפון לנהר מורש, חלק מאזור קרישאנה. שטחה מתחלק כעת בין הונגריה, רומניה וסרביה. עיר הבירה שלה הייתה טמשוואר (ברומנית: טימישוארה).

## היסטוריה
האיילט הוקם בשנת 1552, כאשר טירת טמשוואר ההונגרית שהוגנה על ידי כוחותיו של אישטוואן לוסונצ'י נכבשה על ידי הכוחות העות'מאניים בראשות קארה אחמד פאשה ב-26 ביולי 1552 והתקיימה עד 1716, אז נכבשה על ידי המלוכה ההבסבורגית. באיילט משל ואלי (מושל) או ביילרביי (לפעמים עם עמדה של פאשא או וזיר), שמשכנם היה בטירת הוניאדי לשעבר בטמשוב. בשנת 1718 כבשו ההבסבורגים את האזור והקימו פרובינציה חדשה באזור זה, ששמה באנאט טמשוואר.


קובץ:Ottoman vojvodina01.png|איילט טמשוואר באנאט לוגוש וקאראנסבש בשנת 1568
קובץ:Elayet of temesvar.png|איילט טמשוואר, אמצע המאה ה -17
קובץ:Eyalet of temesvar1699.png|איילט טמשוב בשנת 1699
קובץ:Banat1700.jpg|מפה משנת 1700 (איילט טמשוואר מתואר באדום)


## חטיבות מנהליות

## הערות שוליים

קטגוריה:האימפריה העות'מאנית: איילטים
קטגוריה:הונגריה: היסטוריה
קטגוריה:רומניה: היסטוריה
קטגוריה:טימישוארה
בית הקברות של נשר

**בית הקברות של נשר** למרגלות הר טללים נחנך ב-11 במרץ 1965.

## היסטוריה
היישוב נשר החל לקבור את מתיו בבית הקברות של המושב כפר חסידים בין השנים 1938-1936. מעטים נקברו בבית הקברות הראשון של יגור. בהמשך נקברו בבתי קברות בעיר חיפה. בשנת 1965 החליטה מועצת העיר נשר להקים בית קברות בעיר. ב-11 במרץ 1965 נחנך בית הקברות בהשתתפות רבים מתושבי העיר. בית הקברות ממוקם בסמוך לאוניברסיטת חיפה. 

ב-18 בפברואר 1966, כשנה לאחר הקמת בית הקברות, סירבה חברה קדישא לקבור תושב נשר בבית העלמין הראשי בחיפה. מטעם החברה נמסר כי בית הקברות של נשר נבנה לרווחת תושבי העיר, ומקבילו, מיועד לתושבי חיפה בלבד. חברי המועצה של נשר וחיפה גינו את החלטת חברת קדישא, והגופה נטמנה בחיפה כמתוכנן.

בשנת 2004, בעקבות גידול האוכלוסייה במטרופולין חיפה, נבנה בית הקברות בקרבת התל הארכאולוגי תל רגב. התל כולל בתוכו מתחם קבורה גם לנשר, אולם נכון ל-2021, ממשיכים לקבור את מתי נשר בבית הקברות בנשר, והרבנות הראשית של נשר ממשיכה להרחיב אותו בחלקות קבורה נוספות.

נכון לאוגוסט 2021, בית הקברות כולל 22 (כ"ב) חלקות קבורה פעילות. חלקה נוספת מוכנה בשלמות כולל בורות לקברים, והוכנה תשתית לחלקות נוספות במעלה ההר לכיוון מערב.

## ראשי היישוב הקבורים בבית הקברות ואישים נוספים
*יצחק רוט - ראש המועצה השני
*ישראל קלרטג - ראש המועצה השלישי
*ישראל קולס - ראש המועצה הרביעי
*שמואל ריניש - ראש המועצה החמישי
*הרב מרדכי בר מוחא - הרב הראשי הספרדי הראשון

בבית הקברות קבורה גם שוטרת משמר הגבול גלית ארביב, שעוטרה בעיטור האומץ של המשטרה לאחר שניהלה ב-2002 קרב עם מחבל פלסטיני בשכונת נווה יעקב בירושלים.

## גלריה

## קישורים חיצוניים

## הערות שוליים

נשר
קטגוריה:נשר (עיר): מבנים
משרד הפנים (אפגניסטן)

**משרד הפנים** היה משרד ממשלתי בקאבול שבאפגניסטן, שהיה אחראי על אכיפת החוק באפגניסטן, שמירת הסדר האזרחי והמאבק בפשיעה. הוא הפעיל את המשטרה הלאומית האפגנית, כוח הסמים המיוחד, משטרת הסמים והכוח להגנת הציבור. הוא פיקח גם על מנהלת הכלא ובתי המעצר. המשרד נסגר עם מתקפות הטליבאן בשנת 2021.

## כוחות משטרה
* המשטרה המקומית האפגנית
* המשטרה הלאומית האפגנית
* משמר הגבול האפגני
* כוח הסמים המיוחד האפגני
* משטרת הסמים של אפגניסטן
* כוח ההגנה הציבורי האפגני

## קישורים חיצוניים

* 

* האתר הרשמי של כוח ההגנה הציבורי האפגני

## הערות שוליים

קטגוריה:משרדי פנים
קטגוריה:2002 בפוליטיקה
קטגוריה:אפגניסטן: צבא וביטחון